**Γενικές εκλογές** διεξήχθησαν στη Μιανμάρ στις 8 Νοεμβρίου 2015, με τον Εθνικό Σύνδεσμο για τη Δημοκρατία να κερδίζει την απόλυτη πλειοψηφία στο σύνολο του εθνικού κοινοβουλίου. Η ψηφοφορία διεξήχθη σε όλες τις εκλογικές περιφέρειες, με εξαίρεση εκείνες στις οποίες διορίστηκαν βουλευτές από το στρατό και επελέγησαν τα μέλη της Άνω Βουλής (Βουλή των Εθνικοτήτων) και της Κάτω Βουλής (Βουλή των Αντιπροσώπων) που απαρτίζουν μαζί τη Συνέλευση της Ένωσης. Την ίδια ημέρα έγιναν και τοπικές εκλογές (State and Region Hluttaws) και εξελέγησαν οι υπουργοί επί των Εθνικών Θεμάτων από ορισμένους εκλογείς.

Ήταν οι πρώτες δημοκρατικές εκλογές στη χώρα από εκείνες του 1990, οι οποίες ακυρώθηκαν από την στρατιωτική κυβέρνηση μετά τη νίκη του Εθνικού Συνδέσμου για τη Δημοκρατία (NLD). Προηγήθηκαν οι γενικές εκλογές του 2010, οι οποίες επισκιάστηκαν από μεγάλης έκτασης μποϋκοτάζ και από καταγγελίες για συστηματική νοθεία από το κόμμα που αναδείχθηκε νικητής (Κόμμα Ένωσης για την Αλληλεγγύη και την Ανάπτυξη (USDP).

Το NLD κέρδισε μια σαρωτική νίκη, καταλαμβάνοντας το 86% των εδρών στη Συνέλευση της Ένωσης (235 έδρες στη Βουλή των Αντιπροσώπων και άλλες 135 στη Βουλή των Εθνικοτήτων). Παρότι η αρχηγός του NLD Αούνγκ Σαν Σου Κίι βάσει του συντάγματος δεν επιτρέπεται να γίνει πρόεδρος καθώς τόσο ο αποβιώσας σύζυγός της όσο και τα παιδιά της είναι αλλοδαποί), διακήρυξε ότι θα ασκεί ουσιαστικά την εξουσία στην κυβέρνηση του NLD.

Πλαίσιο
-------

Πριν τη διεξαγωγή των εκλογών, 91 πολιτικά κόμματα δήλωσαν συμμετοχή για τις εκλογές το 2015.

Τον Ιούλιο του 2015 η Εκλογική Επιτροπή της Ένωσης της Μιανμάρ (UEC) όρισε τον αριθμό για τις εκλογικές περιφέρειες σε 4 επίπεδα εκλογικών αντιπροσώπων: 330 περιφέρειες για τις εκλογές της Βουλής των Αντιπροσώπων (Κάτω Βουλή), 168 για τη Βουλή των Εθνικοτήτων (την Άνω Βουλή), 644 για τα Κρατικά και Περιφερειακά κοινοβούλια (Hluttaws) (τοπικά κοινοβούλια) και 29 για τους υπουργούς αρμόδιους για εθνότητες από τα τοπικά κοινοβούλια. Επίσης, καθορίστηκαν από την UEC οι διαδικασίες για την αποστολή διεθνών παρατηρητών με σκοπό την επίβλεψη των εκλογών.

Αποτελέσματα
------------

Ένα εκλογικό τμήμα στις εκλογές της Μιανμάρ τον Νοέμβριο του 2015.
Ο Εθνικός Σύνδεσμος για τη Δημοκρατία κέρδισε την απόλυτη πλειοψηφία στις εκλογές, κάτι που μεταφράζεται σε ποσοστό άνω του 70% των εδρών του κοινοβουλίου.

  

### Βουλή των Εθνικοτήτων

Στη Βουλή των Εθνικοτήτων (Amyotha Hluttaw) εξελέγησαν στις εκλογές του 2015 οι 168 από τους 224 βουλευτές. Οι υπόλοιπες 56 έδρες (25%) δεν εξελέγησαν , αλλά πληρώθηκαν από άτομα διορισμένα από το στρατό (12 αιρετά μέλη ανά πολιτεία/περιφέρεια), συμπεριλαμβανομένου ενός μέλους από καθεμιά αυτοδιοικούμενη ζώνη.

| Κόμμα | Ποσοστό % | Έδρες | Διαφορά σε σχέση με τις βουλευτικές του 2010 |
| --- | --- | --- | --- |
| Εθνικός Σύνδεσμος για τη Δημοκρατία | 60,3% | 135 | Αύξηση 135 |
| Κόμμα Ένωσης για την Αλληλεγγύη και την Ανάπτυξη | 4,9% | 11 | Μείωση 118 |
| Εθνικό Κόμμα Αρακάν | 4,5% | 10 | Αύξηση 3 |
| Εθνικός Σύνδεσμος Εθνικοτήτων Σαν για τη Δημοκρατία | 1,3% | 3 | Αύξηση 3 |
| Εθνικό Κόμμα Τάανγκ | 0,9% | 2 | Αύξηση 1 |
| Κογκρέσο για Δημοκρατία Ζόμι | 0,9% | 2 | Αύξηση 1 |
| Εθνικό Κόμμα Μον | 0,4% | 1 | Αύξηση 1 |
| Εθνικό Κόμμα Ενότητας | 0,4% | 1 | Μείωση 4 |
| Εθνικός Οργανισμός Pa-O | 0,4% | 1 | Σταθερό |
| Ανεξάρτητοι | 0,9% | 2 | Αύξηση 1 |
| Κόμμα Περιφερειακής Δημοκρατίας Όλων των Μον | 0,0% | 0 | Μείωση 4 |
| Δημοκρατικό Κόμμα των Εθνικοτήτων Σαν | 0,0% | 0 | Μείωση 3 |
| Λοιπά | 0,0% | 0 | Μείωση 18 |
| Διορισμένοι από το στρατό | 25% | 56 | Σταθερό |
| Σύνολο | 100% | 224 | - |
| Πηγή: Myanmar Times, UEC) |

### Βουλή των Αντιπροσώπων

Συνολικά στη Βουλή των Αντιπροσώπων υπάρχουν 330 από τις συνολικά 440 έδρες στη Βουλή των Αντιπροσώπων (Pyithu Hluttaw) που αναδεικνύονται με εκλογές, από τις οποίες οι 323 πληρώθηκαν έπειτα από την αναβολή των εκλογών λόγω των συγκρούσεων με αντάρτες στην Πολιτεία Σαν. Οι υπόλοιπες 110 έδρες (25%) δεν αναδείχθηκαν με εκλογές και πληρώθηκαν με άτομα διορισμένα από το στρατό (Tatmadaw, επίσημη ονομασία: "Defence Services Personnel Representatives"). 

| Κόμμα | Ψήφοι | Έδρες | Διαφορά σε σχέση με τις βουλευτικές του 2010 |
| --- | --- | --- | --- |
| Εθνικός Σύνδεσμος για τη Δημοκρατία | 12.657.818 | 255 | Αύξηση 255 |
| Κόμμα Ένωσης για την Αλληλεγγύη και την Ανάπτυξη | 6.328.054 | 30 | Μείωση 229 |
| Εθνικό Κόμμα Αρακάν | 475.889 | 12 | Αύξηση 3 |
| Εθνικός Σύνδεσμος Εθνικοτήτων Σαν για τη Δημοκρατία | 351.096 | 12 | Αύξηση 12 |
| Εθνικός Οργανισμός Pa-O | 231.796 | 3 | Σταθερό |
| Εθνικό Κόμμα Τάανγκ | 95.556 | 3 | Αύξηση 2 |
| Εθνικό Κόμμα Ανάπτυξης Λισού | 24.096 | 2 | Αύξηση 2 |
| Κογκρέσο για Δημοκρατία Ζόμι | 27.142 | 2 | Αύξηση 2 |
| Κόμμα Δημοκρατίας της Πολιτείας Καχίν | 27.877 | 1 | Αύξηση 1 |
| Κόμμα Δημοκρατίας και Ενότητας Κοκάν | 5.097 | 1 | Αύξηση 1 |
| Δημοκρατικό Κόμμα Γουά | 27.546 | 1 | Μείωση 1 |
| Ανεξάρτητοι και άλλοι | 1.271.926 | 1 | Αύξηση 1 |
| Δημοκρατικό Κόμμα των Εθνικοτήτων Σαν | 133.486 | 0 | Μείωση 18 |
| Εθνικό Κόμμα Ενότητας | 431.202 | 0 | Μείωση 12 |
| Περιφερειακό Κόμμα Δημοκρατίας Όλων των Μον |  | 0 | Μείωση 3 |
| Λοιπά | Αναβλήθηκαν λόγω του αντάρτικου | 7 | Αύξηση 2 |
| Διορισμένοι από το στρατό |  | 110 | Σταθερό |
| Σύνολο | 100% (σύνολο ψήφων 22.200.195) | 440 | - |
| Πηγή: UEC |

### Κρατικά και Τοπικά Κοινοβούλια (Hluttaws)

Έγιναν επίσης εκλογές για την πλήρωση των 644 περιφερειακών εδρών (επί συνόλου 864) στα κρατικά και τοπικά Hluttaws, ή στις τοπικές συνελεύσεις, από τις οποίες οι 630 ήταν για εκλογή έπειτα από την ακύρωση των εκλογών σε 14 έδρες λόγω ένοπλων συγκρούσεων με αντάρτες στην πολιτεία Σαν. Τέλος, εξελέγησαν και 29 υπουργοί για ζητήματα Εθνοτήτων.

Σημειώσεις και παραπομπές
-------------------------

1. ↑  «Suu Kyi's National League for Democracy Wins Majority in Myanmar». BBC News. 2015-11-13.. Ανακτήθηκε στις 2015-11-13.
2. ↑  «Iστορικές βουλευτικές εκλογές δημοκρατικής μετάβασης στη Μιανμάρ». CNN Greece. 8 Νοεμβρίου 2015.
3. ↑  «#MyanmarElections2015: UEC issues procedures for international observers». MyanmarBusinessNews.com. 4 Ιουλίου 2015. Αρχειοθετήθηκε από το πρωτότυπο στις 6 Ιουλίου 2015. Ανακτήθηκε στις 5 Ιουλίου 2015.
4. ↑  Dinmore, Guy (13 Νοεμβρίου 2015). «NLD Wins Absolute Majority in Parliament». *The Myanmar Times*. Αρχειοθετήθηκε από το πρωτότυπο στις 5 Φεβρουαρίου 2016. Ανακτήθηκε στις 13 Φεβρουαρίου 2016.
5. ↑  «The Myanmar Times Election Live». *Myanmar Times*. Αρχειοθετήθηκε από το πρωτότυπο στις 20 Νοεμβρίου 2015. Ανακτήθηκε στις 13 Φεβρουαρίου 2016.
6. ↑  «Announcement 93/2015». *Union Election Commission*. Αρχειοθετήθηκε από το πρωτότυπο στις 20 Νοεμβρίου 2015. Ανακτήθηκε στις 20 Νοεμβρίου 2015.
7. ↑  Oliver Holmes (11 Νοεμβρίου 2015). «Myanmar election: Aung San Suu Kyi calls for reconciliation talks with military». *The Guardian*. Ανακτήθηκε στις 11 Νοεμβρίου 2015.
8. ↑  «Announcement 92/2015». *Union Election Commission*. Ανακτήθηκε στις 20 Νοεμβρίου 2015.
9. ↑  «European Union Election Observation Mission. Myanmar, General Elections, 2015. Preliminary Statement» (PDF). *Election Observation and Democratic Support*. 10 Νοεμβρίου 2015. Ανακτήθηκε στις 21 Νοεμβρίου 2015.